Qui ha encarregat l'enquesta?
Us demane que feu una ullada a aquest article publicat a VilaWeb fa poques hores. Analitza i extrau totes les dades d'una enquesta encarregada en diversos països europeus pel Real Instituto Elcano, una institució gens ni mica sospitosa de ser favorable a l'independentisme. L'enquesta dibuixa un panorama impressionant. Un 83% dels europeus declara conèixer el moviment independentista català. El nivell mitjà de coneixement sobre Catalunya ha crescut de deu punts d'ençà del referèndum d'autodeterminació i la proclamació de la independència. El 70% dels europeus –sí, el 70%– és crític i considera que l'estat espanyol s'ha comportat de manera autoritària amb Catalunya i un 76% creu que no ha estat gens dialogant.
Real Instituto Elcano